Pañella: “Hi ha moltes qüestions en les quals Alberto Fabra i Francisco Toledo estan a un mateix costat i en canvi Compromís a l’altre” – Coalició Compromís
Publicat el 8 d'abril de 2011 en General El cap de llista de Compromís per les comarques del Nord asegura que Toledo té raó quan diu que la crisi té un culpable, Camps, però s’oblida de dir que en té també un altre, Zapatero.
El cap de llista de Compromís, Josep Maria Pañella, ha assegurat que “no tindria sentit un possible debat electoral a dos, entre els candidats del PP i del PSOE, perquè en moltes qüestions importants, tant Fabra com Toledo comparteixen uns punts de vista semblants, que discrepen completament de la postura que hem defensat a les Corts des de Compromís al llarg de tota la legislatura; per tant, si haguera d’haver un “debat a dos”, en tot cas hauria de ser entre el representant que designaren conjuntament el PP i el PSOE, per una banda, i el representat de Compromís per l’altra”.
Pañella ha replicat també al seu homòleg del PSOE, Francisco Toledo, assegurant que “és cert que la crisi que estem patint valencianes i valencians té un clar culpable, que és Francisco Camps i la seua nefasta política econòmica, que des de Compromís sempre hem denunciat i combatut, sovint en solitari. Però Toledo s’oblida que la crisi té un altre culpable, Rodríguez Zapatero i el seu govern, que han mantintut una política econòmica erràtica, primer negant la crisi, després minimitzant-la, després adoptant polítiques equivocades i finalment acatant incondicionalment les ordres de les grans entitats multinacionals. I cal no oblidar tampoc que el govern de Zapatero ha discriminat el País Valencià, igual com ho havien fet els governs anteriors d’Aznar i de Gonzàlez, desatenent les nostres necessitats infraestructurals, marginant el nostre teixit productiu i mantenint-nos com una reserva on recaptar diners per a invertir-los en altres llocs i en projectes que no beneficiaven en res la nostra economia”.
castelló pactes PP-PSOE panyella General